amanoisuno/poet huggingface dataset:
令狐員外宅宴寄中丞 韓翃
寒色凝羅幕，同人清夜期。玉杯留醉處，銀燭送歸時。獨坐隔千里，空吟對雪詩。
褚主簿宅會畢庶子錢員外郎使君 韓翃
開甕臘酒熟，主人心賞同。斜陽疏竹上，殘雪亂天中。更喜宣城印，朝廷與謝公。
送李明府赴滑州 韓翃
渭城寒食罷，送客歸遠道。烏帽背斜暉，青驪踏春草。酒醒孤燭夜，衣冷千山早。去事沈尚書，應憐詞賦好。
送李司直赴江西使幕 韓翃
斂版辭漢廷，進帆歸楚幕。三江城上轉，九裏人家泊。好酒近宜城，能詩謝康樂。雨晴西山樹，日出南昌郭。竹露點衣巾，湖煙濕扃鑰。主人蒼玉佩，後騎黃金絡。高視領八州，相期同一鶚。行當報知己，從此飛寥廓。
祭嶽回重贈孟都督 韓翃
封作天齊王，清祠太山下。魯公秋賽畢，曉日回高駕。從騎盡幽並，同人皆沈謝。自矜文武足，一醉寒溪夜。
送南少府歸壽春 韓翃
人言壽春遠，此去先秋到。孤客小翼舟，諸生高翅帽。淮風生竹簟，楚雨移茶灶。若在八公山，題詩一相報。
贈別崔司直赴江東兼簡常州獨孤使君 韓翃
愛君青袍色，芳草能相似。官重法家流，名高墨曹吏。春衣淮上宿，美酒江邊醉。楚酪沃雕胡，湘羹糝香餌。前朝山水國，舊日風流地。蘇山逐青驄，江家驅白鼻。右軍尚少年，三領東方騎。亦過小丹陽，應知百城貴。
經月岩山 韓翃
驅車過閩越，路出饒陽西。仙山翠如畫，簇簇生虹蜺。群峰若侍從，眾阜如嬰提。岩巒互吞吐，嶺岫相追攜。中有月輪滿，皎潔如圓珪。玉皇恣遊覽，到此神應迷。嫦娥曳霞帔，引我同攀躋。騰騰上天半，玉鏡懸飛梯。瑤池何悄悄，鸞鶴煙中棲。回頭望塵事，露下寒淒淒。
送客之江甯 韓翃
春流送客不應賒，南入徐州見柳花。朱雀橋邊看淮水，楚雲朝下石頭城，江燕雙飛瓦棺寺。吳士風流甚可親，
送山陰姚丞攜妓之任兼寄山陰蘇少府 韓翃
東風香草路，南客心容與。白皙吳王孫，青蛾柳家女。都門數騎出，河口片帆舉。夜簟眠橘洲，春衫傍楓嶼。山陰政簡甚從容，到罷唯求物外蹤。落日花邊剡溪水，加餐共愛鱸魚肥，醒酒仍憐甘蔗熟。知君煉思本清新，
和高平朱參軍思歸作 韓翃
髯參軍，髯參軍，身為北州吏，心寄東山雲。坐見萋萋芳草綠。遙思往日晴江曲。刺船頻向剡中回，狂歌好愛陶彭澤，佳句唯稱謝法曹。平生樂事多如此，
贈別成明府赴劍南 韓翃
朝為三室印，晚為三蜀人。遙知下車日，正及巴山春。縣道橘花裏，驛流江水濱。公門輒無事，賞地能相親。解衣初醉綠芳夕，應采蹲鴟薦佳客。霽水遠映西川時，
送孫潑赴雲中 韓翃
黃驄少年舞雙戟，目視旁人皆辟易。百戰能誇隴上兒，敲石軍中傳夜火，斧冰河畔汲朝漿。前鋒直指陰山外，
送客還江東 韓翃
還家不落春風後，數日應沽越人酒。池畔花深鬥鴨欄，把手閑歌香橘下，空山一望鷓鴣飛。
送夏侯侍郎 韓翃
元戎車右早飛聲，禦史府中新正名。翰墨已齊鐘大理，前路應留白玉台，行人輒美黃金絡。使君下馬愛瀛洲，公庭日夕羅山翠，功遂心閑無一事。移書或問島邊人，浮雲飛鳥兩相忘，他日依依城上樓。
送李湜下第歸衛州便游河北 韓翃
莫嗟太常屈，便入蘇門嘯。裏在應未遲，勿作我身料。輕雲日下不成陰，出對流芳攪別心。萬雉城東春水闊，佳期縱得上宮遊，旅食還為北邙客。路出司州勝景長，屢道主人多愛士，何辭策馬千餘裏。高譚魏國訪先生，有錢莫向河間用，載筆須來闕下游。
張山人草堂會王方士 韓翃
嶼花晚，山日長，蕙帶麻襦食草堂。一片水光飛入戶，
送蓚縣劉主簿楚 韓翃
起家得事平原侯，晚出都門辭舊遊。草色連綿幾千里，鄴下淹留佳賞新，群公舊日心相親。金盤曉鱠朱衣鮒，寒水浮瓜五月時，把君衣袖長河曲。
題玉山觀禪師蘭若 韓翃
玉山宴坐移年月，錫杖承恩詣丹闕。先朝親與會龍華，禪床久臥虎溪水，蘭若初開鳳城裏。不出囂塵見遠公，掖垣揮翰君稱美，遠客陪遊問真理。薄宦深知誤此心，
贈別上元主簿張著 韓翃
上書一見平津侯，劍笏斜齊秣陵尉。朝垂綬帶迎遠客，回船對酒三生渚，系馬焚香五願祠。日日澄江帶山翠，風流才調愛君偏，此別相逢定幾年。惆悵浮雲迷遠道，
別汜水縣尉 韓翃
未央宮殿金開鑰，詔引賢良卷珠箔。花間賜食近丹墀，谷永直言身不顧，郤詵高第轉名香。綠槐陰陰出關道，五侯客舍偏留宿，一縣人家爭看歸。南向千峰北臨水，自憐寂寞會君稀，猶著前時博士衣。我欲低眉問知己，
別李明府 韓翃
寵光五世腰青組，出入珠宮引簫鼓。醉舞雄王玳瑁床，羅山道士請人送，林邑使臣調象騎。愛君一身游上國，五侯焦石烹江筍，千戶沉香染客衣。別後想君難可見，
送中兄典邵州 韓翃
官騎連西向楚雲，朱軒出餞晝紛紛。百城兼領安南國，玉顏送酒銅鞮歌，金管留人石頭宿。北雁初回江燕飛，百事無留到官後，重門寂寂垂高柳。零陵過贈石香溪，他日新詩應見報，還如宣遠在安城。
送萬巨 韓翃
漢相見王陵，揚州事張禹。風帆木蘭楫，水國蓮花府。百丈清江十月天，寒城鼓角曉鐘前。金爐促膝諸曹吏，好逢南苑看人歸，也向西池留客醉。高柳垂煙橘帶霜，夫子前年入朝後，高名籍籍時賢口。共憐詩興轉清新，
送巴州楊使君 韓翃
白雲縣北千山口，青歲欲開殘雪後。前驅錦帶魚皮鞮，愁看野馬隨官騎，笑取秦人帶客旗。使者下車憂疾苦，
送王侍禦赴江西兼寄李袁州 韓翃
中朝理章服，南國隨旌旆。臘酒湘城隅，春衣楚江外。垂簾白角簟，下箸鱸魚鱠。雄筆佐名公，虛舟應時輩。按俗承流幾路清，平明山靄春江雲。湓城詩贈魚司馬，井上銅人行見無，湖中石燕飛應盡。禮門前直事仙郎，
寄雍丘竇明府 韓翃
少年結綬騁金羈，許下如看瓊樹枝。入裏親過朗陵伯，時輩甯將白筆期，高流佇向丹霄見。何事翻飛不及群，中歲胡塵靜如掃，一官又罷行將老。薛公薦士得君初，□□□□□□□，□出重門煙樹裏。感物吟詩對暮天，獨坐不堪朝與夕，高風蕭索亂蟬悲。
贈兗州孟都督 韓翃
少年親事冠軍侯，中歲仍遷北兗州。露冕甯誇漢車服，閒心近掩陶使君，詩興遙齊謝康樂。遠山重疊水逶迤，北場爭轉黃金勒，愛客華亭賞秋色。捲簾滿地鋪氍毹，
別孟都督 韓翃
平蕪霽色寒城下，美酒百壺爭勸把。連呼寶劍銳頭兒，他時相憶若相問，青瑣門前開素書。
送別鄭明府 韓翃
長頭大鼻鬢如雪，早歲連兵劍鋒折。千金盡去無鬥儲，路傍誰識鄭公子，谷口應知漢逸人。兒女相悲探井臼，
贈別王侍禦赴上都 韓翃
翩翩馬上郎，執簡佩銀章。西向洛陽歸鄠杜，青青樹色傍行衣，乳燕流鶯相間飛。遠過三峰臨八水，相思掩泣複何如，公子門前人漸疏。幸有心期當小暑，
贈別太常李博士兼寄兩省舊游 韓翃
兩年戴武弁，趨侍明光殿。一朝簪惠文，客事信陵君。簡異當朝執，香非寓直熏。差肩何記室，攜手李將軍。玉鐙初回酸棗館，金鈿正舞石榴裙。忽驚萬事隨流水，暫誇五首軍中詩，還憶萬年枝下客。昨日留歡今送歸，
寄哥舒僕射 韓翃
萬里長城家，一生唯報國。腰垂紫文綬，手控黃金勒。高視黑頭翁，遙吞白騎賊。先麾牙門將，轉鬥黃河北。帳下親兵皆少年，錦衣承日繡行纏。轆轤寶劍初出鞘，左盤右射紅塵中，鶻入鴉群有誰敵。殺將破軍白日餘，
贈別華陰道士 韓翃
紫府先生舊同學，腰垂彤管貯靈藥。恥論方士小還丹，晝灑瑤台五雲濕，夜行金燭七星齊。回身暫下青冥裏，青青百草雲台春，煙駕霓衣白角巾。露葉獨歸仙掌去，
送崔秀才赴上元兼省叔父 韓翃
寒塘斂暮雪，臘鼓迎春早。匹馬五城人，重裘千里道。淮山輕露濕，江樹狂風掃。楚縣九醞醲，揚州百花好。練湖東望接雲陽，女市西游入建康。行樂遠誇紅布旆，煙開日上板橋南，吳岫青青出林表。